Sinesas
Sinesas (arba Sinišas, port. Sines) – miestas pietų Portugalijoje, Alenteže, Atlanto vandenyno pakrantėje, 150 km į pietus nuo Lisabonos, Sineso kyšulyje. Į miestą veda Lisabonos–Lagošo geležinkelio atšaka. Vystoma maisto, naftos chemijos pramonė, yra svarbus žvejybos uostas, šiluminė jėgainė, technologijų parkas. Verčiamasi turizmu (svarbus turistinis centras – gretima Porto Kovo gyvenvietė). Sineso ir apylinkių pakrantės įtrauktos į Pietvakarių Alentežo ir Vicentinos kranto gamtinį parką. Mieste išlikusi tradicinė architektūra – pilis (XV a.), švyturys, muitinė, teatras, keletas bažnyčių ir vienuolynų.